**PRELIMINARIOJI PRISIJUNGIMO PRIE GERIAMOJO VANDENS TIEKIMO IR (ARBA) BUITINIŲ NUOTEKŲ SURINKIMO TINKLŲ SUTARTIS**

**Trakai**

\_2025 m. d.\_

(data)

UAB „Trakų vandenys“, atstovaujama direktoriaus (arba jo įgalioto asmens), veikiančio pagal bendrovės įstatus, sutartyje vadinama Paslaugos teikėju ir asmuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_gimęs \_\_\_\_\_\_\_\_ m., kuris(-i) yra privačios gyvenamosios valdos, žemės sklypo savininkas/ bendrasavininkas/ valdytojas. Valdos adresas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, , toliau sutartyje vadinamas Paslaugos gavėju, toliau kartu vadinami (-os) **„Šalimis“**, o kiekvienas atskirai – **„Šalimi“**, remdamiesi Lietuvos Respublikos civilinio kodekso 6.165 str. susitarė ir sudarė šią Preliminariąją paslaugų teikimo sutartį, toliau vadinamą **„Sutartimi“**.

1. **Sutarties dalykas**

Šia Sutartimi Paslaugos teikėjas, gavęs paramą pagal 2022 – 2030 metų plėtros programos regioninės pažangos priemonę, įsipareigoja pakloti centralizuotus geriamojo vandens tiekimo, ir (arba) nuotekų surinkimo tinklus šalia vartotojo sklypo ribos, o Paslaugos gavėjas įsipareigoja savo lėšomis prisijungti prie paklotų **centralizuotų geriamojo vandens tiekimo tinklų, nuotekų surinkimo tinklų** (tinkamą pabraukti)**,** bei Sutartyje nurodytomis sąlygomis sudaryti pagrindinę paslaugų teikimo sutartį (toliau – „Pagrindinė sutartis“) dėl geriamojo vandens tiekimo ir (arba) nuotekų tvarkymo (toliau – „Paslaugos“) sudarymo.

* 1. Pagrindinėje sutartyje bus numatyta geriamojo vandens tiekimo ir (arba) nuotekų tvarkymo paslaugas teikti šioje Sutartyje nurodytu Paslaugos gavėjo adresu.
1. **Terminai**
	1. Prisijungiama prie įrengtų centralizuotų geriamojo vandens tiekimo ir (arba) nuotekų surinkimo tinklų bei Pagrindinė sutartis nurodyta Sutarties 1.1. punkte sudaroma **ne vėliau kaip per 9 mėnesius** nuo centralizuotų geriamojo vandens tiekimo ir (arba) nuotekų surinkimo tinklų pastatymo šalia vartotojo sklypo ribos.
	2. Paslaugos teikėjas, paklojęs centralizuotus geriamojo vandens tiekimo ir (arba) nuotekų surinkimo tinklus bei pasirengęs sudaryti Pagrindinę sutartį, pateikia Paslaugos gavėjui pranešimą apie savo ketinimus paštu, elektroniniu paštu, nurodydamas siūlomą sutarties sudarymo datą, laiką bei vietą ir Pagrindinės sutarties sąlygas.
	3. Paslaugos gavėjas, gavęs Paslaugos teikėjo pranešimą apie paklotus centralizuotus geriamojo vandens tiekimo ir (arba) nuotekų surinkimo tinklus bei pasirengimą sudaryti Pagrindinę sutartį, privalo per 7 darbo dienas pateikti atsakymą su sutikimu prisijungti prie paklotų centralizuotų geriamojo vandens tiekimo ir (arba) nuotekų surinkimo tinklų bei sudaryti Pagrindinę sutartį arba nurodyti svarbias nuo Sutarties Šalių nepriklausančias priežastis, dėl kurių Pagrindinės sutarties sudarymas negalimas ir nukeliamas terminui, ne vėlesniam nei 2.1. punkte nurodytas Pagrindinės sutarties sudarymo terminas.
	4. Sutarties 2.1. punkte nurodytas Pagrindinės sutarties sudarymo terminas vienos iš šalių motyvuotų pranešimu dėl svarbių priežasčių, kurios nepriklauso nuo Sutarties Šalių valios, gali būti nukeltas, bet ne daugiau kaip 1 (vienam) mėnesiui arba pakeistas raštišku Šalių susitarimu.
	5. Ši sutartis galioja iki 2030 m. gruodžio 30 d.
2. **Šalių pareigos ir atsakomybė**
	1. Paslaugos teikėjas įsipareigoja:
		1. Gavus paramą, pakloti centralizuotus geriamojo vandens tiekimo ir (arba) nuotekų surinkimo tinklus šalia vartotojo sklypo ribos ir taip sudaryti galimybę Paslaugos gavėjui prijungti gyvenamąjį būstą prie centralizuotų tinklų.
		2. Sutartyje numatytais terminais ir sąlygomis sudaryti Pagrindinę sutartį;
		3. Suteikti Paslaugos gavėjui visą informaciją apie sąlygas, reikalingas Pagrindinės sutarties pasirašymui;
	2. Paslaugos gavėjęs įsipareigoja:
		1. Sutartyje nustatytais terminais sudaryti Pagrindinę sutartį;
		2. Tinkamai vykdyti kitas Sutartyje nustatytas pareigas ir bendradarbiauti su Paslaugos teikėju.
3. **Baigiamosios nuostatos**
	1. Visi pranešimai laikomi tinkamai įteiktais kitai Šaliai, jeigu jie perduoti Šalims ar jų atstovams pasirašytinai, išsiųsti registruotu laišku ar elektroniniu paštu (su gavimo patvirtinimu), adresais, nurodytais šioje Preliminariojoje sutartyje.
	2. Šalys įsipareigoja iš anksto viena kitai pranešti apie savo buveinės adreso, pavadinimo ar kontaktų pasikeitimus.
	3. Bet kokie šios Sutarties pakeitimai ar papildymai turi būti daromi raštu ir yra nustatyta tvarka pasirašomi abiejų Šalių ar Šalių atstovų.
	4. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai. Sutartis sudaryta ir turi būti aiškinama pagal Lietuvos Respublikos teisę.
	5. Šalys susitaria, kad visi su šia Sutartimi susiję ar dėl jos vykdymo, pažeidimo, nutraukimo ar negaliojimo kilę ginčai, pretenzijos, nesutarimai sprendžiami derybų būdu. Jei susitarimo nepavyksta pasiekti derybomis, ginčai yra sprendžiami Lietuvos teisme Lietuvos Respublikos įstatymų nustatyta tvarka.
	6. Ši sutartis įsigalioja nuo jos sudarymo momento ir galioja iki visiško prievolių įvykdymo momento arba jos pasibaigimo šioje sutartyje ar įstatymuose nustatytais atvejais.
	7. Ši sutartis pasirašyta lietuvių kalba 2 (dviem) egzemplioriais, turinčiais vienodą teisinę galią – po vieną kiekvienai Šaliai.
	8. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė pirmiau nurodyta data.

### Šalių adresai, rekvizitai ir parašai

|  |  |
| --- | --- |
| Paslaugos teikėjas: | Paslaugos gavėjas: |
| **UAB „Trakų vandenys“**Kodas 281523640PVM m.k. LT 815236416Žemaitės g. 17, Varnikų k., Trakų sen., Trakų raj. sav., LT-21142tel.: 8 528 55560el. paštas: kanceliarija@trakuvandenys.lt | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_( prijungiamo būsto adresas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(kontaktai, tel. Nr. el. pašto adresas)  |
|  |  |

Direktorius (įgaliotas asmuo) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, parašas)